Държавен вестник, бр. 76, 2024 г., стр. 5

БРОЙ  76	
Д Ъ Р Ж А В Е Н  В Е С Т Н И К 	
СТР.  5  
(ii) „паркирано“, ако то е неподвижно по 
каквато и да е причина, различна от необходи­
мостта да се избегне пречка за друг участник 
в движението или сблъсък с препятствие, или 
да се спазят правилата за движение, и ако 
периодът, през който превозното средство 
е неподвижно, не е ограничен до времето, 
необходимо за качване или слизане на хора 
или за товаренето или разтоварването на 
стоки; въпреки това Договарящите страни 
могат да считат за „престояващо“ всяко 
превозно средство, което е неподвижно по 
смисъла на точка (ii) по-горе за период, който 
не надвишава определения от националното 
законодателство, и да считат за „паркирано“ 
което и да е превозно средство, което е не­
подвижно по смисъла на точка (i) по-горе 
за период, който надвишава определения от 
националното законодателство;
(й) „Велосипед“ означава всяко превозно 
средство, което има най-малко две колела и 
се задвижва единствено от мускулната сила 
на лицата, които се намират на това превозно 
средство, по-специално с помощта на педали 
или ръчки;
(к) „Мотопед“ означава всяко двуколесно 
или триколесно превозно средство, което е 
оборудвано с двигател с вътрешно горене 
с работен обем на цилиндъра не повече от 
50 куб. см (3,05 куб. инча) и чиято макси­
мална конструктивна скорост не надвишава 
50 км (30 мили) в час. Договарящите страни 
обаче са свободни да не считат за мотопеди 
съгласно националното си законодателство 
пътни превозни средства, които нямат ха­
рактеристиките на велосипед по отношение 
на използването им, по-специално характе­
ристиката, че могат да бъдат задвижвани с 
педали, или чиято максимална конструктивна 
скорост, тегло или някои характеристики на 
двигателя им надвишават определени граници. 
Нищо в това определение не се тълкува като 
пречка за Договарящите страни да приравнят 
мотопедите към велосипедите при прилага­
нето на разпоредбите на националното им 
законодателство за движението по пътищата;
(л) „Мотоциклет“ означава всяко двуко­
лесно пътно превозно средство със или без 
кош, задвижвано с двигател. Договарящите 
страни в националното си законодателство 
могат също така да считат като мотоцик­
лети триколесни пътни превозни средства, 
чието собствено тегло не надвишава 400 кг 
(900 паунда). Терминът „мотоциклет“ не 
включва мотопеди, въпреки че Договарящите 
страни могат да приравнят мотопедите към 
мотоциклетите за целите на Конвенцията, 
при условие че направят декларация в този 
смисъл в съответствие с член 46, параграф 2 
от настоящата Конвенция;
(м) „Моторно превозно средство“ означава 
всяко самоходно пътно превозно средство, 
различно от мотопед на териториите на До­
говарящите страни, които не са приравнили 
мотопедите към мотоциклетите, и различно 
от релсово превозно средство;
(н) „Автомобил“ означава всяко моторно 
превозно средство, което обикновено се из­
ползва за превоз на хора или товари по пъ­
тищата или за теглене по пътищата на пътни 
превозни средства, използвани за превоз на 
хора или товари. Този термин включва тро­
лейбусите, т.е. превозните средства, свързани 
с електрически проводник и недвижещи се 
по релси. Той не включва превозни средства, 
като например селскостопански трактори, 
които само по изключение се използват за 
превоз на хора или товари по пътищата или 
за теглене по пътищата на превозни средства, 
използвани за превоз на хора или товари;
(о) „Ремарке“ означава всяко пътно превоз­
но средство, предназначено да бъде теглено 
от моторно превозно средство и включва 
полуремаркета;
(п) „Полуремарке“ означава всяко ремар­
ке, предназначено да бъде прикачено към 
автомобил по такъв начин, че част от него 
да лежи върху автомобила и значителна част 
от теглото му и от теглото на товара да се 
носи от автомобила;
(р) „Водач“ означава всяко лице, което 
управлява моторно или друго пътно превозно 
средство (включително велосипед) или което 
води по пътя добитък, поединично или на 
стада, или стада, или впрегатни, товарни или 
яздитни животни;
(с) „Допустима максимална маса“ означава 
максималната маса на натовареното пътно 
превозно средство, обявена за допустима от 
компетентния орган на държавата, в която 
превозното средство е регистрирано; 
(т) „Маса в натоварено състояние“ означа­
ва действителната маса на пътното превозно 
средство в натоварено състояние с екипажа 
и пътниците в него;
(у) „Посока на движение“ и „съответстваща 
на посоката на движение“ означава дясната 
страна, ако съгласно националното законода­
телство водачът на пътното превозно средство 
трябва да пропусне насрещно движещо се 
пътно превозно средство да премине от лявата 
му страна; в противен случай тези термини 
означават лявата страна;
(ф) Изискването водачът да „осигури пре­
димство“ на другите пътни превозни средства 
означава, че той не трябва да продължава или 
възобновява своето движение или маневра, ако 
по този начин може да принуди водачите на 
други пътни превозни средства да променят 
внезапно посоката или скоростта на движение 
на техните пътни превозни средства.